Dronning Anne og George ble arrestert den 2. mai 1536, dagen etter -feiringen. Anne ble beskyldt for utroskap med fem menn, deriblant sin egen bror, George, som ble anklaget for incest med sin søster dronningen, og å hjelpe henne med å planlegge kongens død. 12. mai ble Mark Smeaton, Henry Norris, Francis Weston og William Brereton ført for retten i Westminster Hall. Ingen beviser forelå, og bortsett fra Smeaton erklærte alle seg uskyldige. Thomas Cromwell hadde satt sammen en jury som bestod nesten utelukkende av kjente motstandere av Boleyn-familien – ikke vanskelig å oppdrive. De fem tiltalte ble dømt til døden av sine likemenn. At tre andre som også var arrestert, siden ble satt fri – Thomas Wyatt, Richard Page og Francis Bryan – tyder på at kong Henrik tross alt hadde klart å bevare fatningen.